钦定古今图书集成/理学汇编/学行典/第241卷 > 韩定
## 钦定古今图书集成/理学汇编/学行典/第241卷 > 韩定

按《畿辅通志》：“韩定，字世安，锦衣卫籍。正统闲，以儒生
授鸿胪寺序班。景泰初，选入内阁办事，以精楷书陞
中书舍人，与修《一统志》诸书，累官至鸿胪寺卿。英宗
时，曹钦反，定避难民家。有霍千户者，适与俱。后霍为
仇诬拟辟，临刑指定以辩。定不以大案为怯，力争之，
霍遂得释。卒予祭葬。”